Қазақстандық оқушылар АҚШ-та тегін оқи алады
DATE: 18:24, 14 Желтоқсан 2022 | GMT +5
TITLE: Қазақстандық оқушылар АҚШ-та тегін оқи алады
URL: https://kaz.inform.kz/news/kazakstandyk-okushylar-aksh-ta-tegin-oki-alady_a4013291/
META: DATE: 18:24, 14 Желтоқсан 2022 | GMT +5
TOTAL WORDS: 177
AUTHOR(S):
TEXT: «Елдеріміз арасында білім беру саласындағы өзара тиімді ынтымақтастық орнатылып, барлық деңгейде бірден бірнеше жоба іске асырылып жатыр. Біз әртүрлі тәжірибе алмасу бағдарламаларын құп көреміз, мысалы FLEX арқылы 2 000-нан астам оқушы АҚШ мектептерінде оқыды. Ағылшын тілін дамыту – тиімді бағдарламалардың бірі. Бағдарлама қатысушылары ұйымдарымызда ағылшын тілін үйретеді. Сондай-ақ, STEM және инклюзивті білім беруді дамыту бойынша белсенді жұмыс істеп жатырмыз. Барлық бағыт бойынша алдағы уақытта ынтымақтастығымыз нығая түсетініне сенемін», - деді оқу-ағарту министрі Асхат Аймағамбетов. АҚШ-тың Қазақстандағы Төтенше және өкілетті елшісі Дэниел Розенблюм ынтымақтастыққа дайын екенін айтып, екіжақты байланыстың әлеуетін атап өтті. «Ел болашағы өскелең ұрпақтың білімімен тығыз байланысты. Бұл – өте маңызды миссия. Өзіңіз атағандай, біздің көп жылдар бойғы табысты серіктестігіміз жалғасып келеді. Одан әрі ынтымақтастыққа дайынбыз, оның ішінде Қазақстандағы мұғалімдердің біліктілігін арттыру бағдарламалары бойынша», - деді Елші. Кездесуде білім саласындағы ынтымақтастықтың басқа да мәселелері талқыланды. Атап айтқанда, мұғалімдердің біліктілігін арттыру, колледждерді дамыту, инклюзивті білім беру. Сондай-ақ, мұғалімдерге арналған сертификаттар мен курстарды тану мәселелерін қарады. Сонымен бірге, тараптар екі елдің мектепке дейінгі, орта, техникалық және кәсіптік білім беру саласындағы әріптестігін одан әрі нығайтуға және кеңейтуге қызығушылық білдірді
